Document ID: 32007R0497

UREDBA KOMISIJE (ES) št. 497/2007
z dne 4. maja 2007
o izdaji dovoljenja za endo-1,4-beta-ksilanaze EC 3.2.1.8 (Safizym X) kot krmnega dodatka
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe (ES) št. 1831/2003 Evropskega parlamenta in Sveta z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
ob upoštevanju naslednjega:
(1)
Uredba (ES) št. 1831/2003 določa izdajo dovoljenja za dodatke za uporabo v prehrani živali ter razloge in postopke za odobritev takšnih dovoljenj.
(2)
V skladu s členom 7 Uredbe (ES) št. 1831/2003 je bil predložen zahtevek za izdajo dovoljenja za pripravek iz Priloge k tej uredbi. Navedenemu zahtevku so bili priloženi zahtevani podatki in dokumenti v skladu s členom 7(3) Uredbe (ES) št. 1831/2003.
(3)
Zahtevek zadeva dovoljenje za uvrstitev nove uporabe pripravka endo-1,4-beta-ksilanaze EC 3.2.1.8, ki ga proizvaja Trichoderma longibrachiatum (CNCM MA 6-10W) (Safizym X), kot krmnega dodatka za pujske (odstavljene) v skupino dodatkov „zootehnični dodatki“.
(4)
Uporaba endo-1,4-beta-ksilanaze EC 3.2.1.8, ki jo proizvaja Trichoderma longibrachiatum (CNCM MA 6-10W), je bila dovoljena brez časovne omejitve za piščance za pitanje z Uredbo Komisije (ES) št. 1453/2004 (2), brez časovne omejitve za purane za pitanje z Uredbo Komisije (ES) št. 943/2005 (3) ter brez časovne omejitve za kokoši nesnice z Uredbo Komisije (ES) št. 1810/2005 (4).
(5)
Predloženi so bili novi podatki v podporo zahtevku za izdajo dovoljenja za pujske (odstavljene). Evropska agencija za varnost hrane („Agencija“) je v svojem mnenju z dne 17. oktobra 2006 sklenila, da endo-1,4-beta-ksilanaza EC 3.2.1.8, ki ga proizvaja Trichoderma longibrachiatum (CNCM MA 6-10W) (Safizym X) nima škodljivega vpliva na zdravje živali, ljudi ali okolje (5). Poleg tega je ugotovila, da navedeni pripravek ne pomeni kakršnega koli drugega tveganja, ki bi v skladu s členom 5(2) Uredbe (ES) št. 1831/2003 izključevalo izdajo dovoljenja. V skladu z navedenim mnenjem uporaba pripravka za to dodatno kategorijo živali ni škodljiva. Agencija meni, da ni potrebe po posebnih zahtevah za spremljanje po začetku trženja. Preverila je tudi poročilo referenčnega laboratorija Skupnosti, ustanovljenega z Uredbo (ES) št. 1831/2003, o analiznih metodah krmnih dodatkov v krmi.
(6)
Ocena navedenega pripravka je pokazala, da so pogoji za izdajo dovoljenja iz člena 5 Uredbe (ES) št. 1831/2003 izpolnjeni. Zato je treba uporabo navedenega pripravka dovoliti, kakor je opredeljeno v Prilogi k tej uredbi.
(7)
Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO UREDBO:
Člen 1
Pripravek, ki je opredeljen v Prilogi ter spada v kategorijo dodatkov „zootehnični dodatki“ in funkcionalno skupino „pospeševalci prebavljivosti“, je dovoljen kot dodatek v prehrani živali v skladu s pogoji iz navedene priloge.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 4. maja 2007

Labels: 0
17
6